作者：赵文
词牌/韵律：望海潮

paragraphs: 云外梅阴，雨馀苔晕，嫩寒初沁罗裳。
书几凝尘，琴丝带润，小窗幽梦生凉。
新水涨银塘。
恨王孙去后，烟草茫茫。
记得湖山胜处，相对拆封黄。
情笺思墨犹香。
奈当时两鬓，都是吴霜。
兔颖吟苦，鸘裘解尽，何意此□游梁。
旧话不堪长。
便倩薰风吹去，本地看风光。
惟有青山，伴我耕钓老村庄。